Wines of South Africa (WOSA) se kommunikasiebestuurder, Andre Morgenthal, is egter meer positief oor 2016 en die vooruitsigte in die VK, as negatief. WOSA se hoofdoel is om waardegroei te bevorder en die ‘Handelsmerk SA’ op dinamiese manie-re uit te brei, om groter bewustheid van die land en ons kwaliteit te skep. André sê verlede jaar was dit Cape Wine wat elke drie jaar deur WOSA aangebied word; vanjaar is dit weer die Sommelier Wêreldbeker, ’n uitvloeisel van die goeie gesindheid wat die 2010 Sokker Wêreldbeker vir die land geskep het. Dié kompetisie word elke twee jaar gehou.
Hy sê wynkopers se indiepte kennis oor die kategorie is skraal, wat dit nog moeiliker maak om die positiewe boodskap van SA wyn oor te dra.
Sy skryf die gewildheid van Suid-Afrikaanse wyn aan Suid-Afrika toe. “Ek dink die Britte hou van die land - een van die wêreld se mooiste bestemmings. Die wyne is ook maklik om te verstaan; ons het nie ’n klomp verwarrende variëteite nie.
“Maar hulle hou ook daarvan omdat dit goeie wyn is en die waarde vir die hoogste kwaliteit wyne - beslis die beste in die wêreld.”
“Gelukkig het Suid-Afrika tans ’n baie positiewe beeld in die Verenigde Koninkryk vir goeie kwaliteit en waarde wyn,” meen Grethe.
Louis Boutinot van Waterkloof in Sir Lowry’s pas, sê: “Suid-Afrikaanse wyne val in twee kategorieë in die VK wynlys-mark: bistro’s en pubs, waar jy laer pryse vir wyn per glas betaal - weens hul waarde vir geld wanneer jy dit teen ander wynstreke in die wêreld vergelyk; en dan deftige restaurante wat tot vyf jaar gelede weinig SA wyne op hul wynlyste gehad het. Dié wat dit wel gebied het, het gesukkel om dit te verkoop.
“Suid-Afrika sukkel met ’n persepsie-probleem in die VK, maar daar is groot lojaliteit onder mense wat ons wyne ken en geniet,” meen Kobus. Hy glo ook die toekoms van plaaslike wyne lê in binneverbruik - restaurante, hotelle, klubs en kroeë. “Supermarkte is ’n baie belangrike afsetpunt en kanaal na die verbruiker, maar verander te vinnig van voorkeur gegrond op prys. As jy jou verteenwoordiging in restaurante bou, is jy verseker van ’n goeie mark; maar dit verg geduld.”
Hul wyn-uitvoere na die VK is sowat 15% van hul totale produksie. Mens wonder of uitvoere al die moeite regverdig. Kobus sê: “Uitvoere is om verskeie redes baie belangrik vir die SA bedryf. Eerstens produseer ons baie meer wyn as wat plaaslik verbruik en verkoop kan word; en as ons nie sou uitvoer nie sal ons met ’n reuse oorskot sit.
“Tweedens is dit baie goed vir die bedryf dat ons wyn uitvoer na verskillende lande in die wêreld, omdat dit ons risiko versprei en baie noodsaaklike buitelandse valuta verdien vir die produsente, maar ook vir Suid Afrika. Dit stel ons in staat om weer kapitale investering in die bedryf te vergroot en ook in ons mense te investeer. Derdens is dit ook baie goed vir die handelsmerk van Suid-Afrika omrede die land se produkte in verskillende lande verbruik en geniet word, wat help om ‘n meer positiewe beeld van SA in die wêreld te skep.”
Volgens die jongste statistiek van die Suid-Afrikaanse Wynbedryf Inligting & Stelsels (SAWIS), is die Verenigde Koninkryk die grootste uitvoermark vir Suid-Afrikaanse wyne met ’n totaal vir die periode November 2014 tot Oktober 2015 van 106,375,022 liter.